Shalom ja hyvä iltaa! Tässä TV7 Israel-uutiset Jerusalemista.
Uutisotsikoissa tänään: -
Israelin erikoisjoukot pelastivat kaksi panttivankia Hamasin kynsistä -
Rafahin kaupungissa.
Pohjois-Israelin asukkaat ovat turhautuneet Hizbollahin -
jatkuviin iskuihin.
He kehottavat Israelia julistamaan sodan Libanonille.
Iranin ulkoministeri Hossein Amir-Abdollahian -
uhkaili Israelin johtajia Libanonin ja Syyrian vierailullaan.
Israelin turvallisuuspalvelu (ISA) Shin Bet, rajapoliisin Jamam-erikoisjoukot -
sekä puolustusvoimien (IDF) merikommandot -
suorittivat uskaliaan rynnäkön syvälle Rafahin kaupunkiin -
joka on viimeisiä Hamasin kontrolloimia linnakkeita.
Kaksi panttivankia vapautettiin menestyksekkäästi.
- Tänään me toimme Luisin ja Fernandon takaisin kotiin.
IDF:n, ISA:n ja Jamamin yhteisoperaatiossa pelastettiin -
Luis Har ja Fernando Marman -
jotka Hamas sieppasi 7. lokakuuta Nir Jitzhakista.
Amiraali Hagari kertoi monimutkaisen operaation yksityiskohdista.
Isku yllätti Hamasin.
Sen kertoman mukaan se menetti yli 70 terroristia.
Vain yksi Israelin erikoisjoukkojen sotilas haavoittui lievästi.
- Tämä oli monimutkainen pelastusoperaatio tulituksen alla -
Rafahin sydämessä.
Se perustui arkaluonteiseen ja korkealaatuiseen tiedustelutietoon.
Shin Bet, Jamam, Eteläinen komento yhdessä 98. divisioonan kanssa, -
Shayetetin 13. yksikkö, 7. panssariprikaati, -
kaikki yhdessä ammattimaisessa ja täsmällisessä toiminnassa.
Ilmavoimat takasivat suojasateenvarjon iskuillaan -
yhdessä Eteläisen komennon kanssa.
Valmistauduimme operaatioon jonkin aikaa.
Odotimme sille sopivia olosuhteita.
Erikoisjoukot iskivät rakennukseen aamulla kello 1:49.
Hamasin terroristit pitivät Luisia ja Fernandoa vankeina 2. kerroksessa.
Terroristeja oli myös ympäröivissä taloissa.
Jamamin erikoisjoukot ryntäsivät sisään -
ja suojasivat vankeja kehoillaan.
Syntyi raskas tulitaistelu useassa kohteessa yhtä aikaa -
lukuisten terroristien kanssa.
Ilmavoimien ja Eteläisen komennon ilmasuojasateenvarjo -
aktivoitui kello 1:59.
Se mahdollisti joukkojemme irrottautumisen -
ja Hamasin joukkoja vastaan iskemisen alueella.
Taistelijat veivät Luisin ja Fernandon rakennuksesta tulituksen alla.
IDF antoi heille suojatulta -
kunnes he pääsivät suoja-alueelle.
Molemmat saivat alustavan sairaanhoidon -
heti operaation jälkeen.
Heidät lennätettiin Sheban sairaalaan Keski-Israeliin.
Siellä 70-vuotias Luis ja 60-vuotias Fernando -
tapasivat jälleen perheensä.
- Voin ilokseni kertoa että kaksi vapautettua panttivankia -
tuotiin Israelin suurimpaan sairaalaan Shebaan.
Heidät otettiin vastaan teho-osastolla ja he saivat hoitoa.
Heidän tilansa on vakaa.
Pidämme heidät vielä lähipäivät -
kunnes heidän tilansa on täysin selvä.
Pääministeri Netanjahu kiersi ennen iskua erikoispioneerien tukikohdassa -
ministerien kanssa. He saivat tilanneselostuksen -
IDF:n komentaja Herzi Halevilta ja muilta päälliköiltä -
Gazan kaistaleen tilanteesta.
- Kiitän IDF:n komentajaa ja päälliköitä tilannearviosta.
Saavutukset ovat todella vaikuttavia myös kansainvälisellä mittapuulla.
IDF:n saavutukset ovat vaikuttavat.
Olemme matkalla voittoon.
Se vie vielä aikaa, mutta toisin kuin sanottu, se ei vie vuosia.
Voitto on ulottuvillamme.
Tämä on vaikea taistelu mutta me olemme voitolla.
Netanjahu kertoi Israelin sodan jälkeisistä aikeista.
- Haluamme demilitarisoida Gazan.
Tämä vaatii täydellisen turvakontrollin ja -vastuun kaikkialla -
aina Jordan-joesta länteen ja koko Gazan alueella.
Tälle ei ole vaihtoehtoa. Olemme kertoneet tämän kv. yhteisölle, -
USA:n presidentille ja kaikille johtajille.
Turvallisuuskontrolli on aina käsissämme -
ja jos se vaatii läsnäoloamme siellä, silloin menemme sinne.
Jos tarve on että meidän pitää mennä minne ja milloin tahansa, -
niin teemme sen myös tulevaisuudessa.
Hän sanoi Israelin saavuttavan sodan tavoitteet.
Hän painotti tämän tavoittelussa kansallisen yhtenäisyyden tärkeyttä.
Voitto saattaa olla jo ulottuvilla Gazassa.
Vihollisuudet pohjoisessa Libanonin vastaisella rajalla ovat iso haaste.
Rajan yli tulevat iskut uhkaavat yhteisöjä ja strategisia hyödykkeitä.
Israelilaisia on evakuoitu rajayhteisöistä 61 000 - 100 000.
Kotiin jääneet ovat toistuvien iskujen kohteina.
He ovat menettämässä kärsivällisyytensä.
- Tilanne on vaikea.
Se on vaikea meille jotka olemme poissa kaupungista.
Heidän pitäisi tehdä sopimus tai ryhtyä sotaan jotta asukkaat voisivat palata.
Neljä kuukautta on aivan liikaa. Emme ole koskaan olleet näin kauan poissa.
- Kirjat Shmonan asukkaat eivät palaa koteihinsa niin kuin pormestari kertoi.
Me emme palaa. Haluamme tavallisen elämän niin kuin muuallakin on.
Tämä ei voi jatkua. Etelä-Libanon täytyy pistää matalaksi, -
ei epäilystäkään. Tai sitten meidän pitää lähteä täältä.
Hizbollah jatkaa päivittäisiä iskuja Israelin yhteisöihin.
IDF tekee vastaiskuja Hizbollahin infrastruktuuria ja soluja vastaan.
Ne toimivat Iranin ajatollahin hallinnon käskystä Israelia vastaan.
Beirutista: -
Iranin ulkoministeri Hossein Amir-Abdollahian tapasi -
Libanonin teknokraattisen hallituksen kanssa.
Hän kertoi USA:n kehottaneen Irania rajoittamaan välikättään Hizbollahia -
jotta se ei eskaloisi sotaa Israelia vastaan.
- Iran ja Amerikka ovat viime kuukausina -
tämän sodan aikana vaihdelleet viestejä.
Viesteissä myös kysyttiin Iranilta -
mitä se voisi vaatia Hizbollahilta -
jotta se ei laajentaisi sotaa Israelia vastaan.
Hizbollahin jatkuvista iskuista huolimatta Amir-Abdollahian totesi -
että Israelin täysimittainen kostosota Libanonia vastaan -
aiheuttaisi Israelin pääministeri Netanjahun salamurhan.
- Mikä tahansa siionistisen hallinnon askel kohti laajamittaista hyökkäystä -
Libanoniin on pääministeri Netanjahun viimeinen päivä -
ja se lopettaisi alueen status quon.
Abdollahian matkasi Beirutista Damaskokseen -
jossa hän tapasi Syyrian presidentti Bashar al-Assadin -
sekä ulkoministeri Faisal Mekdadin.
Mekdad ilmoitti maansa pyrkimyksistä -
valloittaa Israelin Golanin kukkulat takaisin -
ja ajaa USA:n ja Turkin joukot pois Syyrian maaperältä.
Iranin ulkoministeri kertoi Iranin kostavan Israelille -
jokaisen iranilaisen joka on kuollut Syyriassa valmistellessaan aluetta -
sotaan Israelia vastaan.
- Korostan ettei Israelin aggressio alueella -
jää vastausta vaille.
Iran on vuodesta 2015 lähtien kiristänyt pyrkimyksiään -
sijoittua sotilaallisesti Syyriaan -
kuten se on menestyksekkäästi tehnyt Libanonissa, Irakissa ja Jemenissä.
Israelilla on ollut käynnissä sotien välinen kampanja -
ja sen tekemäksi on ilmoitettu satoja Syyriaan tehtyjä iskuja -
jotka ovat toistaiseksi estäneet Iranin suunnitelmat.
Kiitos kun katsoit TV7 Israel-uutiset.
TV7 Israel on tuottoa tavoittelematon palvelutyö.
Koko tuotantomme on ilmaiseksi saatavilla.
Jos tuotantomme on siunannut sinua ja haluat auttaa kustannuksissa -
harkitsethan lahjoituksen antamista.
Voit tehdä sen osoitteissa: tv7.fi/lahjoita ja tv7israelnews.com
Rukoillaan rauhaa Jerusalemille ja pelastusta Israelille.
Olen Jonathan Hessen. Hyvää ja siunattua iltaa.
Nähdään tulevien päivitysten myötä, jos Luoja suo.
Shalom Jerusalemista.
Suomennos: Markus Nurmesniemi